KOMMISSIONENS GENNEMFØRELSESAFGØRELSE (EU) 2021/1131

af 5. juli 2021

om fastsættelse af den årlige fordeling pr. medlemsstat af de samlede midler til Den Europæiske Fond for Regionaludvikling, Den Europæiske Socialfond Plus og Samhørighedsfonden under målet om investeringer i beskæftigelse og vækst og målet om europæisk territorialt samarbejde, den årlige fordeling pr. medlemsstat pr. regionskategori, den årlige fordeling pr. medlemsstat tildelt som supplerende midler til regioner i den yderste periferi, de beløb, der skal overføres fra hver medlemsstats samhørighedsfondstildeling til Connecting Europe-faciliteten, den årlige fordeling af de samlede midler til det europæiske initiativ for byområder, den årlige fordeling af de samlede midler til tværnationalt samarbejde til støtte for innovative løsninger, den årlige fordeling af de samlede midler til interregionale innovationsinvesteringer, den årlige fordeling af de samlede midler til komponenten grænseoverskridende samarbejde under målet om europæisk territorialt samarbejde, den årlige fordeling pr. medlemsstat af de samlede midler til komponenten tværnationalt samarbejde under målet om europæisk territorialt samarbejde, den årlige fordeling af de samlede midler til komponenten interregionalt samarbejde under målet om europæisk territorialt samarbejde og den årlige fordeling af de samlede midler til komponenten samarbejde med regionerne i den yderste periferi under målet om europæisk territorialt samarbejde i perioden 2021-2027

(meddelt under nummer C(2021) 5003)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2021/1060 af 24. juni 2021 om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visumpolitik (1), særlig artikel 109, stk. 2, og artikel 110, stk. 3, andet afsnit,

under henvisning til Europa-Parlamentets og Rådets forordning (EU) 2021/1059 af 24. juni 2021 om særlige bestemmelser for målet om europæisk territorialt samarbejde (Interreg), der støttes af Den Europæiske Fond for Regionaludvikling og de eksterne finansieringsinstrumenter (2), særlig artikel 9, stk. 3, og

ud fra følgende betragtninger:

(1) For at udstikke passende finansielle rammer for fondene er det nødvendigt at fastsætte den årlige fordeling pr. medlemsstat af de samlede midler, der tildeles under målet om investeringer i beskæftigelse og vækst og målet om europæisk territorialt samarbejde (Interreg).

(2) Det er nødvendigt at fastsætte den årlige fordeling pr. medlemsstat af specifikke midler, der tildeles i overensstemmelse med de forskellige kategorier af regioner som fastsat i målet om investeringer i beskæftigelse og vækst.

(3) Det er nødvendigt at fastsætte den årlige fordeling af supplerende støtte til regionerne i den yderste periferi i Frankrig, Spanien og Portugal og til regioner i Finland og Sverige, der opfylder kriterierne i artikel 2 i protokol nr. 6 til tiltrædelsesakten af 1994.

(4) Af hensyn til gennemsigtigheden bør den årlige fordeling pr. medlemsstat af specifikke midler til Den Europæiske Fond for Regionaludvikling (EFRU) og Den Europæiske Socialfond Plus (ESF+), fastsættes under hensyntagen til, at beløb fra EFRU og EFS+, der tildeles hver medlemsstat, bør være lig med de beløb af specifikke midler, som tildeles i overensstemmelse med forskellige kategorier af regioner, og de specifikke midler til regionerne i den yderste periferi i Frankrig, Spanien og Portugal og til regioner i Finland og Sverige, der opfylder kriterierne i artikel 2 i protokol nr. 6 til tiltrædelsesakten af 1994, som tildeles den samme medlemsstat.

(5) Det er nødvendigt at fastsætte den årlige fordeling pr. medlemsstat af specifikke midler for Samhørighedsfonden, fratrukket de beløb, der skal overføres fra medlemsstaterne til Connecting Europe-faciliteten.

(6) Det er nødvendigt at fastsætte de beløb, der skal overføres fra hver medlemsstats samhørighedsfondstildeling til Connecting Europe-faciliteten (3).

(7) Af hensyn til gennemsigtigheden bør den årlige fordeling af specifikke midler til det europæiske initiativ for byområder direkte eller indirekte forvaltet af Kommissionen fastsættes.

(8) Af hensyn til gennemsigtigheden bør den årlige fordeling af midler fra ESF+ under målet om investeringer i beskæftigelse og vækst til tværnationalt samarbejde til støtte for innovative løsninger direkte eller indirekte forvaltet af Kommissionen fastsættes.

(9) Af hensyn til gennemsigtigheden bør den årlige fordeling af midler fra EFRU under målet om investeringer i beskæftigelse og vækst til interregionale innovationsinvesteringer direkte eller indirekte forvaltet af Kommissionen fastsættes.

(10) Det er nødvendigt at fastsætte den årlige fordeling pr. medlemsstat af samlede midler til målet om europæisk territorialt samarbejde (Interreg) og specifikke midler til de fire komponenter deri i overensstemmelse med artikel 9, stk. 2, i forordning (EU) 2021/1059.

(11) Af hensyn til gennemsigtigheden bør samlede fordelinger udtrykkes i både 2018-priser og løbende priser.

(12) Af hensyn til medlemsstaternes programmering bør de specifikke årlige fordelinger anføres i løbende priser for at afspejle indekseringen på 2 % pr. år i overensstemmelse med artikel 109, stk. 1, tredje afsnit, i forordning (EU) 2021/1060 og for at fastsætte de midler, der reelt er til rådighed efter fratrækning af støtten til Connecting Europe-faciliteten, den tekniske bistand på Kommissionens initiativ, tildelingen til det europæiske initiativ for byområder under direkte eller indirekte forvaltning, tværnationalt samarbejde til støtte for innovative løsninger under direkte eller indirekte forvaltning under ESF+ og interregionale innovationsinvesteringer under direkte eller indirekte forvaltning —

VEDTAGET DENNE AFGØRELSE:

Artikel 1 1. Den årlige fordeling af de samlede midler pr. medlemsstat under målet om investeringer i beskæftigelse og vækst er fastsat i bilag I. 2. Den årlige fordeling pr. medlemsstat af de samlede midler, der er tildelt mindre udviklede regioner under målet om investeringer i beskæftigelse og vækst, og som er tilgængelige til programmering, er fastsat i bilag II. 3. Den årlige fordeling pr. medlemsstat af de samlede midler, der er tildelt overgangsregioner under målet om investeringer i beskæftigelse og vækst, og som er tilgængelige til programmering, er fastsat i bilag III. 4. Den årlige fordeling pr. medlemsstat af de samlede midler, der er tildelt mere udviklede regioner under målet om investeringer i beskæftigelse og vækst, og som er tilgængelige til programmering, er fastsat i bilag IV. 5. Den årlige fordeling pr. medlemsstat af de samlede midler, der er tildelt som supplerende støtte til regioner i den yderste periferi, som identificeret i artikel 349 i TEUF, og til NUTS 2-regioner, der opfylder kriterierne i artikel 2 i protokol nr. 6 til tiltrædelsesakten af 1994, under målet om investeringer i beskæftigelse og vækst, og som er tilgængelige til programmering, er fastsat i bilag V. 6. Den årlige fordeling pr. medlemsstat af de samlede midler, der er tildelt EFRU under målet om investeringer i beskæftigelse og vækst, og som er tilgængelige til programmering, er fastsat i bilag VI. 7. Den årlige fordeling pr. medlemsstat af de samlede midler, der er tildelt ESF+ under målet om investeringer i beskæftigelse og vækst, og som er tilgængelige til programmering, er fastsat i bilag VII. 8. Den årlige fordeling pr. medlemsstat af de samlede midler, der er tildelt Samhørighedsfonden under målet om investeringer i beskæftigelse og vækst, og som er tilgængelige til programmering, er fastsat i bilag VIII. 9. Den årlige fordeling af beløb, der skal overføres fra hver medlemsstats samhørighedsfondstildeling til Connecting Europe-faciliteten, er fastsat i bilag IX. 10. Den årlige fordeling af de samlede midler, der er tildelt under det europæiske initiativ for byområder, og som er tilgængelige til programmering, er fastsat i bilag X. 11. Den årlige fordeling af de samlede midler, der er tildelt under komponenten tværnationalt samarbejde, og som er tilgængelige til programmering, er fastsat i bilag XI. 12. Den årlige fordeling af de samlede midler, der er tildelt under interregionale innovationsinvesteringer, og som er tilgængelige til programmering, er fastsat i bilag XII.

Artikel 2 1. Den årlige fordeling af de samlede midler pr. medlemsstat under målet om europæisk territorialt samarbejde (Interreg) er fastsat i bilag XIII. 2. Den årlige fordeling af de samlede midler, der er tildelt under komponenten grænseoverskridende samarbejde under målet om europæisk territorialt samarbejde, og som er tilgængelige til programmering, er fastsat i bilag XIV. 3. Den årlige fordeling pr. medlemsstat af de samlede midler, der er tildelt under komponenten tværnationalt samarbejde under målet om europæisk territorialt samarbejde, og som er tilgængelige til programmering, er fastsat i bilag XV. 4. Den årlige fordeling pr. medlemsstat af de samlede midler, der er tildelt under komponenten interregionalt samarbejde under målet om europæisk territorialt samarbejde, og som er tilgængelige til programmering, er fastsat i bilag XVI. 5. Den årlige fordeling pr. medlemsstat af de samlede midler, der er tildelt under komponenten samarbejde med regionerne i den yderste periferi under målet om europæisk territorialt samarbejde, og som er tilgængelige til programmering, er fastsat i bilag XVII.

Artikel 3 Denne afgørelse er rettet til medlemsstaterne.

Udfærdiget i Bruxelles, den 5. juli 2021. På Kommissionens vegne Elisa FERREIRA Medlem af Kommissionen

(1) EUT L 231 af 30.6.2021, s. 159.

(2) EUT L 231 af 30.6.2021, s. 94.

(3) Europa-Parlamentets og Rådets forordning, som skal vedtages.